作者:史達祖
標題:憶瑤姬
內容:嬌月籠煙，下楚領、香分兩朵湘雲。花房漸密時，弄杏箋初會，歌裡殷勤。沈沈夜久西窗，屢隔蘭燈幔影昏。自綵鸞、飛入芳巢，繡屏羅薦粉光新。十年未始輕分。念此飛花，可憐柔脆銷春。空餘雙淚眼，到舊家時郎謾染愁巾。袖止說道凌虛，一夜相思玉樣人。但起來、梅發窗前，哽咽疑是君。